stanford-oval/wikipedia huggingface dataset:
מייקל שייבון
כתיבתו

את ספרו הראשון, "מסתרי פיטסברג", כתב כשהיה סטודנט לתואר שני באוניברסיטת קליפורניה באירווין. הספר נשלח על ידי מורו של שייבון לסוכן סופרים ללא ידיעתו ובשנת 1988, לאחר ששייבון קיבל מקדמה יוצאת דופן של 155,000 דולר עבורו, יצא הספר והפך לרב-מכר.
את פרס פוליצר קיבל שייבון בשנת 2001 עבור הרומן "ההרפתקאות המדהימות של קוואליר וקליי", העוסק בקורותיהם של שני נערים יהודים בניו יורק במהלך מלחמת העולם השנייה ואחריה.
רוב ספריו של שייבון עוסקים בזהות היהודית ובשואה, וכמו כן בנושאי מגדר, הורות וזיכרון.
בשנת 2018 הצטרף שייבון לצוות הכותבים של עונתה הראשונה של סדרת הטלוויזיה "מסע בין כוכבים: פיקארד“, בה שימש ככותב ראשי וכמפיק בפועל.
החל מ-2020 שימש יחד עם אשתו, איילת ולדמן, כמפיק בפועל של סדרת טלוויזיה של רשת שואוטיים שתיקרא "ההרפתקאות המדהימות של קוואליר וקליי", והמבוססת על ספר באותו השם של שייבון.
ספריו

מסתרי פיטסברג (1988), תרגמה ארנה קזין. הוצאת עם עובד, 2010.
ילדי פלא (1995), תרגם עופר שור, הוצאת בבל, 2008. עובד לסרט קולנוע.
ההרפתקאות המדהימות של קוואליר וקליי (2000), תרגמה אלינוער ברגר, עם עובד, 2003.
פתרון סופי, או: תעלומת התוכי החטוף (2004), תרגמה אלינוער ברגר, עם עובד, 2006.
איגוד השוטרים היידים (2007), תרגם משה רון, עם עובד, 2007. הספר זכה בשלושת הפרסים החשובים בתחום המדע הבדיוני והפנטזיה: פרס הוגו, פרס נבולה ופרס לוקוס. כמו כן, על ספר זה זכה שייבון בפרס סיידווייז להיסטוריה חלופית.
אבירי הדרך (2007), תרגמה סמדר מילוא, עם עובד, 2011.
טלגרף אווניו (2012), תרגם משה רון, עם עובד, 2016.
אור ירח (2016), תרגמה מיכל אלפון, עם עובד, 2019.
סאמרלנד (2002).
מדהימן (2011), תרגם תומר קרמן, עם עובד, 2013.
מתח גבוה: מקסוויני'ז, מבחר סיפורים מחשמלים (2003), תרגם יצהר ורדי, הוצאת כנרת, זמורה-ביתן, 2009.
חמישים 1967–2017 סופרות וסופרים מן העולם כותבים על הכיבוש, בעריכת איילת ולדמן ומייקל שייבון, ידיעות ספרים, 2017.
הערות שוליים

↑  Nellie Andreeva, December 10 2019, ‘The Amazing Adventures of Kavalier & Clay’ Limited Series Set At Showtime As Part Of Michael Chabon & Ayelet Waldman CBS TV Studios Overall Deal
↑  הספר יצא לראשונה ב-1999 בשם "וונדר בויז", באותה ההוצאה ובאותו תרגום
| כתבי מייקל שייבון |
| --- | --- | --- |
| ספריו | מסתרי פיטסבורג • ילדי פלא • ההרפתקאות המדהימות של קוואליר וקליי • סאמרלנד • פתרון סופי • איגוד השוטרים היידים • אבירי הדרך | מייקל שייבון, 2006 |
| בעריכתו | מתח גבוה | מייקל שייבון, 2006 |
| מסע בין כוכבים: פיקארד |
| --- | --- | --- |
| יוצרי הסדרה | אלכס קורצמן • עקיבא גולדסמן • מייקל שייבון • על-פי "מסע בין כוכבים: הדור הבא" מאת ג'ין רודנברי |  |
| שחקנים ראשיים | פטריק סטיוארט • אליסון פיל • איזה בריונס • אוון אווגורה • מישל הארד • סנטיאגו קבררה • הארי טרדוויי |  |
| דמויות ראשיות | ז'אן-לוק פיקארד • אגנס ג'וראטי • סוג'י • אלנור • רפאלה "ראפי" מוסיקר • כריסטובל "כריס" ריוס • נארק |  |
| דמויות משנה | דאטה • שבע מתשע • ויליאם רייקר • דיאנה טרוי • קיו |  |
| גזעי חייזרים | בורג • רומולאנים |  |
| ארגונים | צי הכוכבים • טאל שיאר • ז'אט ואש • קוואט מילאט • סיירי פנריס |  |
| פרקים בולטים | Absolute Candor |  |
| ראו גם | זיכיון מסע בין כוכבים • מסעות קצרים |  |
| --- | --- |
בקרת זהויות :  NLI: 987007300573505171  PLWABN: 9810596088505606  BIBSYS: 90344979  BNE: XX885781  BnF: cb12105261k (data)  CANTIC: a1160234x  CiNii: DA03295556  GND: 120518252  ICCU: CFIV086025  ISNI: 0000 0001 2131 9326  LCCN: n87915233  MusicBrainz: a81bcdd9-dbac-428b-80d0-af5367c7ea55  NDL: 00464398  NKC: xx0004038  NLA: 35241176  NLG: 193878  NLK: KAC200903037  NSK: 000283592  NTA: 073513709  RERO: 02-A003092121  SELIBR: 325769  SNAC: w6321sgm  SUDOC: 029421764  Trove: 878352  VIAF: 49255278   WorldCat (עם VIAF): 49255278
מדד טריינור

מדד טריינור הוא מדד כלכלי אשר פותח על ידי ג'ק ל. טריינור, ומודד את רמת הסיכון של תיק השקעות באמצעות בדיקת תשואת נייר הערך מעבר לתשואתו של נכס חסר סיכון, וזאת כפונקציה של הבטא של התיק.
הנחת היסוד של המדד היא תיק השקעה שאינו מפוזר בצורה מספיקה.
ככל שהתוצאה של המדד גבוהה יותר כך הקרן טובה יותר.
הגדרה מתמטית

כאשר:
T הוא מדד טריינור
r_{p} היא תשואת התיק
r_{f} היא ריבית חסרת סיכון
\beta  היא הבטא של התיק
מגבלות

כמו מדד שארפ, מדד טריינור (T) אינו מכמת את הערך המוסף, אם בכלל, של ניהול תיקים פעילים. 
זהו קריטריון הדירוג בלבד. דירוג של תיקים על בסיס מדד טריינור שימושי רק בהנחה שהתיקים הם תתי תיקים שמהווים חלק מתיק רחב ומגוון ביותר.
אם זה אינו המקרה, תיקים עם סיכון שיטתי זהה, אך בעלי סיכון כולל שונה יהיו מדורגים בדירוג דומה, 
כלומר לתיק פחות מגוון בעל אותו מדד טריינור יהיה סיכון כולל גבוה יותר, הנובע מסיכון לא-שיטתי גבוה אשר אינו מתומחר בשוק.
שיטה נוספת של לדירוג תיקים הוא אלפא של ג'נסן, אשר מכמת את התשואה העודפת מעל ממוצע שוק המניות לפי המודל לתמחור נכסי הון הידוע כCAPM.
כיוון ששתי שיטות הדירוג מבוססות על סיכון שיטתי בלבד, הן ידרגו תיקים באופן זהה.
ראו גם

התאוריה המודרנית של תיקי השקעות
מדד שארפ
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
מוג'ודין

| --- | --- |

 מדינה:  תוניסיה 
 מטה הארגון:  תוניס 
 תקופת הפעילות:  2014–הווה (כ־10 שנים) 
 www.mawjoudin.org
 
מוג'ודין (בערבית: موجودين; מילולית: [אנחנו] קיימים), או יוזמת מוג'ודין לשוויון, הוא ארגון לא-ממשלתי הדוגל בזכויות אדם של מיעוטים מיניים, ובמיוחד בזכויות להט"ב בתוניסיה.
היסטוריה

הארגון הוקם ב-2014, על ידי פעילים פמיניסטיים ולהט"בים, ששיתפו פעולה במאבק בהטרוסקסיזם, הומופוביה, ביפוביה, טרנספוביה, אפליה מינית, או כל צורה אחרת של אפליה על בסיס נטייה מינית, זהות מגדרית, ביטוי ומאפיינים מיניים.
משימה

העמותה מציעה מרחבים בטוחים לתמיכה ולמעקב פסיכולוגי לנפגעי האפליה. הוא מציע קווי קשר בין חברי הקהילה הגאה, ומספק מידע על זכויות להט"ב.
משימה > מודעות ומעקב

העמותה מספקת באופן קבוע דיווחים על מצב זכויות הלהט"ב וזכויות האדם בתוניסיה. חבריה של העמותה מציעים התערבויות במרחבי האוניברסיטאות בתוניסיה.
לארגון יש רשת של אנשי רפואה (פסיכותרפיסטים, פסיכולוגים ורופאים), משפטנים ועורכי דין מקצועיים. הארגון מתמקד בהסברה, ומדווח על מקרים של מעצרים שרירותיים שקשורים אך ורק לזהות המגדרית של האדם או נטייתו המינית, ואף דיווח על מקרים של עינויים שבוצעו על ידי המשטרה המקומית.
הארגון גם מציע סדנאות שמאפשרות להרחיב את רשת הפעילים הלהט"בים, ומבצעים סולידריות חברתית עם הקהילה הגאה.
הארגון יצר שתי רצועות קומיקס שמבוססות על עדויות של להט"בים בתוניסיה.
משימה > פסטיבל סרטי קווירי

מדי שנה, מאז 2018, מארגן הארגון את פסטיבל הסרטים הקווירי של מוג'ודין, הפסטיבל הראשון מסוגו בתוניסיה ובצפון אפריקה, במרכז העיר תוניס.
הערות שוליים

↑  "LSVD bLOG » Strategic litigation and safe spaces" (בגרמנית). ארכיון מ-2021-05-02. נבדק ב-2020-12-29.
↑  "En Tunisie, un festival de cinéma pour faire une place aux minorités sexuelles". Le monde. 17 בינואר 2018. ארכיון מ-2021-05-02. {{cite web}}:  (עזרה)
1 2 3  "Mawjoudin". peaceinsight.org (בצרפתית). בנובמבר 2015. ארכיון מ-2019-03-27. {{cite web}}:  (עזרה)
↑  Syrine, Attia (15 בינואר 2018). "Tunisie : lancement du premier festival Queer du pays". jeuneafrique.com (בצרפתית). ארכיון מ-2021-05-02. {{cite web}}:  (עזרה)
↑  "About". queerfilmfestival.mawjoudin.org. ארכיון מ-2019-04-05.
מוריס מיינור

| --- | --- |

Morris Minor
 מאפיינים כלליים
 יצרן:  Morris Motors Limited (אנ') (בין השנים 1948–1952)  British Motor Corporation (בין השנים 1952–1968)  British Leyland (בין השנים 1968–1971)
 שנות ייצור:  1948–1971
 יחידות שיוצרו:  1,368,291
 הרכבה:  בריטניה בריטניה  אוסטרליה אוסטרליה  ניו זילנד ניו זילנד  אירלנד אירלנד  מלזיה מלזיה  דנמרק דנמרק
 מודל קודם:  מוריס 8
 מודל אחריו:  מוריס מייג'ור  מוריס מרינה
 אורך:  3,759 מ"מ (סדרה ראשונה)  3,760-3,780 מ"מ (סדרה שנייה)  3,759 מ"מ (סדרה שלישית)
 רוחב:  1,549 מ"מ (סדרה ראשונה)  1,520-1,550 מ"מ (סדרה שנייה)  1,549 מ"מ (סדרה שלישית)
 גובה:  1,510-1,540 מ"מ (סדרה שנייה)
 משקל:  749 ק"ג (סדאן, 4 דלתות, סדרה ראשונה)  750-800 ק"ג (סדרה שנייה)  762 ק"ג (סדאן, 4 דלתות, סדרה שלישית)
 בסיס גלגלים:  2,184 מ"מ (סדרה ראשונה, סדרה שלישית)  2,185 מ"מ (סדרה שנייה)
 מפרט טכני
 מנוע:  4 צילינדרים 918 סמ"ק המפיק 27.5 כ"ס (סדרה ראשונה)  4 צילינדרים 803 סמ"ק המפיק 30 כ"ס ב-4,800 סל"ד (סדרה שנייה)  4 צילינדרים 948 [סמ"ק המפיק 37 כ"ס ב-4,750 סל"ד (סדרה שלישית)  4 צילינדרים 1,098 סמ"ק המפיק 48 כ"ס ב-5,100 סל"ד (סדרה שלישית)
 הילוכים:  תמסורת ידנית
 מהירות מרבית:  94.5 קמ"ש (מנוע 918 סמ"ק)  100 קמ"ש (מנוע 803 סמ"ק)  124 קמ"ש (מנוע 1,098 סמ"ק)
 מעצב:  סר Alec Issigonis (אנ')
מוריס מיינור (באנגלית: Morris Minor) היא מכונית סופרמיני אשר יוצרה בין השנים 1948–1971.
בין השנים 1948–1952 "מוריס מיינור" יוצרה על ידי יצרנית הרכב הבריטית Morris Motors (אנ').
בין השנים 1952–1968 "מוריס מיינור" יוצרה על ידי British Motor Corporation (אנ').
בין השנים 1968–1971 "מוריס מיינור" יוצרה על ידי הקוֹנְגְּלוֹמֵרָט British Leyland (אנ').
דגמי "מוריס מיינור" יוצרו בבריטניה, אירלנד, דנמרק, מלזיה, אוסטרליה וניו זילנד.
"מוריס מיינור"

יוצרו 1,368,291 יחידות.
דגם "מוריס מיינור" הוצג לראשונה ב-20 בספטמבר 1948 בתערוכת המכוניות במרכז התערוכות ארלז קורט בשכונת ארלז קורט ברובע קנזינגטון וצ'לסי של העיר לונדון בירת הממלכה המאוחדת.
4 נוסעים.
4 דלתות.
מנוע קדמי.
תצורת הנעה: הנעה אחורית.
סדרות "מוריס מיינור"

"Morris Minor MM".
"Morris Minor Series II".
"Morris Minor 1000".
"Morris Quarter Ton Van & Pick-up".
סדרות "מוריס מיינור" > סדרה ראשונה: "Morris Minor MM"

יוצרה בין השנים 1948–1953
יוצרו 250,962 יחידות.
ארצות ייצור: בריטניה, אוסטרליה.
תצורות: 2 דלתות סדאן, 4 דלתות סדאן, 2 דלתות קבריולה.
מנוע: 4 צילינדרים 918 סמ"ק.
תאוצה בין 0–80 קמ"ש היא 29.2 שניות.
צריכת דלק: 6.7 ליטר ל-100 ק"מ.
בלמים: 4 בלמי תוף.
מחיר היחידה בשנת 1950 עמד על 382 לירות שטרלינג (כולל מיסוי, בבריטניה).
סדרות "מוריס מיינור" > סדרה שנייה: "Morris Minor Series II"

יוצרה בין השנים 1952–1956.
יוצרו 269,838 יחידות.
ארצות ייצור: בריטניה, אוסטרליה.
תצורות: 2 דלתות סדאן, 4 דלתות סדאן, 2 דלתות קבריולה, 2 דלתות סטיישן.
מנוע: 4 צילינדרים 803 סמ"ק.
תאוצה בין 0–80 קמ"ש היא 28.6 שניות.
צריכת דלק: 7.19 ליטר ל-100 ק"מ.
סדרות "מוריס מיינור" > סדרה שלישית: "Morris Minor 1000"

יוצרה בין השנים 1956–1971.
יוצרו 847,491 יחידות.
ארצות ייצור: בריטניה, אירלנד, אוסטרליה.
מנועים: 4 צילינדרים 948 סמ"ק, 1,098 סמ"ק.
סדרות "מוריס מיינור" > סדרת טנדרים ומסחריות

יוצרו בין השנים 1953–1973.
ארצות ייצור: בריטניה, אוסטרליה, ניו זילנד, דנמרק.
מנועים: 803 סמ"ק, 948 סמ"ק, 1,098 סמ"ק.
תמונות

"מוריס מיינור"
"מוריס מיינור MM" - מבט לתא הנהג ולוח מחוונים
"מוריס מיינור סדרה 2", שנת 1954
"מוריס מיינור", שנת 1953
"מוריס מיינור", 2 דלתות בתצורת קופה
"מוריס מיינור 1000", שנת 1962
"מוריס מיינור 1000", שנת 1958 - מסחרית
"מוריס מיינור" - מסחרית
"מוריס מיינור", שנת 1949 - קבריולה
"מוריס מיינור", שנת 1949 - קבריולה
"מוריס מיינור", שנת 1949 - קבריולה - מבט לתא הנהג
"מוריס מיינור" - טנדר
"מוריס מיינור 1000", שנת 1962 - טנדר
"מוריס מיינור 1000" - סטיישן
"מוריס מיינור" - סטיישן
"מוריס מיינור" - סטיישן
הערות שוליים

↑  "מוריס מיינור" books.google.fi/books
↑  David Culshaw, Peter Horrobin: The Complete Catalogue of British Cars 1895–1975. Veloce Publishing PLC, Dorchester 1997, ISBN 1-874105-93-6
↑  "מוריס מיינור" 70 שנה על הכביש Ray Newell: Morris Minor: 70 years on the road. Veloce Publishing Ltd,, 2018. ISBN 978-1-78711-354-1.
↑    Andrew B Roberts, ‏Morris Minor at 70: the enduring appeal of an Issigonis masterpiece, The Telegraph, 26 October 2018
מדינת הנובר

| --- | --- |
דגל

 
 ממשל
 :  הינריך וילהלם קופף 
 שפה נפוצה:  גרמנית
 עיר בירה:  הנובר
 גאוגרפיה
 יבשת:  אירופה
 היסטוריה
 הקמה:  הקמת מדינת הנובר
 תאריך:  1946
 פירוק:  צירוף המדינה לסקסוניה התחתונה
 תאריך:  1946
 ישות קודמת:   פרובינציית הנובר
 ישות יורשת:   סקסוניה התחתונה
 
מדינת הנובר הוקמה בתחומי פרובינציית הנובר שהוחזקה בידי הבריטים, וצורפה בשנת 1946 לסקסוניה התחתונה.
היסטוריה

לאחר מלחמת העולם השנייה, נכללו רוב שטחי פרובינציית הנובר בשטח הכיבוש הבריטי, ומיעוטם בשטח הכיבוש הסובייטי, כחלק ממדינות מקלנבורג-מערב פומרניה וסקסוניה אנהלט. בשנת 1946, הקימו הבריטים בשטחי הפרובינציה שהיו בידם את "מדינת הנובר", שאוחדה ב-1 בנובמבר של אותה שנה עם אולדנבורג, בראונשווייג ושאומבורג-ליפה כדי להקים בשנת 1946 את מדינת סקסוניה התחתונה.
הערות שוליים

↑  מדינת הנובר, באתר אנציקלופדיה בריטניקה (באנגלית)
ערך זה הוא קצרמרבנושא גאוגרפיה של גרמניה ובנושא היסטוריה. אתם מוזמנים לתרום לוויקיפדיה ו.
מיישר חצי גל

מיישר חצי גל (או "מיישר חד דרכי") הוא מיישר זרם חלקי, כלומר, תפקידו להפוך זרם חילופין (זרם דו-קוטבי) לזרם חד-קוטבי. מיישר חצי גל הוא מעגל תקבילי המתבסס על תכונתה של הדיודה להעביר זרם בכיוון אחד בלבד בתלות בממתח בו היא נמצאת.
עקרון פעולה

תכונתה הבסיסית של הדיודה היא להעביר זרם בכיוון אחד בלבד בתלות בממתח בו היא נמצאת. ניתן לנתח את תגובת הדיודה כאשר עובר דרכה זרם חליפין בשני חלקים:
בחלקו האחד של האות הדיודה מוליכה והאות מועבר כמעט בשלמותו (שכן הדיודה צרכת לעצמה מתח הדרוש לה לפעולה תקינה, לרב ערכו של מתח זה הוא 0.7 וולט עבור דיודת סיליקון ו- 0.3 וולט עבור דיודת גרמניום).
בחלקו השני של האות הדיודה נחסמת והאות איננו עובר (פרט לזרם זליגה שולי המוערך בננואמפרים).
אות המוצא מורכב משני חלקים כך שחלקו מועבר כמעט בשלמותו וחלקו השני קטום.
שימושים

שימוש במעגל מישר חצי גל נעשה בעיקר במעגלי השנאה, אם כי השימוש בו לא רב, שכן האנרגיה שנושא החלק הקטום של האות לא מועברת למוצא. הסיבה העיקרית לאי שימוש במישר כזה במעגלים צורכי אנרגיה היא שהקבל האמור לשמור על המתח במוצא בין שני מחזורי היישור, יהיה גדול במיוחד (לאותו זרם מוצא), בערך פי 4. לרב, מועדף השימוש במיישר דו דרכי או בגשר דיודות, מעגלי ישור בהם בנוסף להחלפת הקוטביות יש מוצא מיושר בכל חצי מחזור של האות במבוא.
ראו גם

גשר דיודות
אות קטום במוצא מעגל מישר חצי גל
אות מושרה דו-קוטבי (משמאל) מגיע אל הדיודה ובמוצאה מתקבל אות חד-קוטבי (מימין)
מגדל המים (מגדל העמק)

| --- | --- |

 מידע כללי
 סוג:  מגדל מים
 כתובת:  היסמין 6
 מיקום:  מגדל העמק
 מדינה:  ישראל
 הקמה ובנייה
 תקופת הבנייה:  1982–1985 (כ־3 שנים)
 מידות
 גובה:  297 מטר
 שטח:  20.718 דונם
 קואורדינטות:  32°40′24″N 35°15′17″E﻿ / ﻿32.673262762603°N 35.254851229266°E﻿ / 32.673262762603; 35.254851229266
 he
 
מגדל המים במגדל העמק הוא מגדל מים שהוקם במגדל העמק בשנים 1985-1982 לצורך אספקת מים. המגדל הפך ברבות השנים לאחד מסמליה של העיר מגדל העמק ואף נכלל בסמל עיריית מגדל העמק.
היסטוריה > הרקע להקמתו

בשנת 1979 חברת מצפה העמק בע"מ התחילו בהקמת מיזם תיירותי בשם 'מלון מצפה בעמק' שיכלול הקמת מלון בן 60 חדרים ומגדל בו ישולבו מסעדה מסתובבת, תצפית ובריכה.
באוקטובר 1980 חתמו חברת מצפה העמק והמועצה המקומית מגדל העמק על הסכם כי החברה תכלול במסגרת הקמת הפרויקט בניית בריכה לצורך אספקת מים לשכונת נוף העמק, שבנייתה החלה בשנת 1982.
היסטוריה > הקמת המגדל

בשנת 1981 רכש הקיבוץ הארצי בשותפות עם מי שהחזיק במניות מצפה העמק בע"מ רפי עדן, 25% ממניות חברת מצפה העמק.
התקלות באפשרות להשלמת הבנייה בזמן שנקבע ובמקורות המימון, התגלו לקיבוץ הארצי בשנת 1982. בעיות התגלו גם בהסדרת בעלות על הקרקע. בגין אי הסדרים בעלות חברת מצפה העמק בע"מ הועברה לקיבוץ הארצי.
היסטוריה > הפסקת הבנייה

בניית שלד המגדל הושלמה בשנת 1985 על ידי הקיבוץ הארצי, על מנת לאפשר את הפעלת מגדל המים. המסעדה והתצפית עוד לא נבנו ובנייתן חייבה השקעה של עוד 750,000$. בקיבוץ הארצי הוחלט להפסיק בפיתוח הפרויקט; מיקום המסעדה המסתובבת לא הושלם וכל חלקו העליון של המגדל נשאר פרוץ ולא נסגר על פי התכנון.
היסטוריה > לאחר מכן

בשנת 1987 חתמו הקיבוץ הארצי על הסכם להפעלת המלון עם חברת ניהול. המגדל יצא בשלב זה משטח התפעול של המלון והתבצעו מהלכים להוצאתו בפועל מהמיזם, והסדרת כניסה לתפעול מגדל המים על ידי הרשות המקומית משער חיצוני. המועצה המקומית מגדל העמק חכרה את שטח המגדל בחכירת משנה.
המלון נמכר על ידי החברה הכלכלית של הקיבוץ הארצי לחברת רותם בשנת 1989 ונסגר בשנת 1992. בשנת 2014 עברה ישיבת נחלת ישראל ממשכנה בכפר חסידים למקום שבו היה המלון.
בשנת 2019 התקיים טקס הנחת הפינה ל"מוזיאון המייסדים" שעל פי התוכנית יקום במגדל. בטקס השתתפו רב העיר הרב יצחק דוד גרוסמן, ראש העיר אלי ברדה, שרת התרבות והספורט מירי רגב וחברי מועצת מגדל העמק. בשנת 2022 החלו עבודות בנייה בשטח המגדל, שבו מתוכנן כאמור להיות מוזיאון המייסדים.
בגרפיקה השימושית וכסמל למגדל העמק

מגדל המים הפך עם השנים לסמל המזוהה עם מגדל העמק ואף מופיע בסמל העירייה.
לקריאה נוספת

תיק תיעוד: מגדל המים המסעדה המסתובבת ומצפה מגדל העמק
הערות שוליים

↑  ד"ר אסתי ינקלביץ, תיק תיעוד: מגדל המים, המסעדה המסתובבת ומצפה מגדל העמק (עמ' 21), ‏דצמבר 2018, טבת ה'תשע"ט
1 2  ד"ר אסתי ינקלביץ, תיק תיעוד: מגדל המים, המסעדה המסתובבת, ומצפה מגדל העמק (עמ' 23), ‏דצמבר 2018, טבת ה'תשע"ט
↑  על הישיבה, באתר ישיבת נחלת ישראל
↑  מערכת עמקניוז, מגדל העמק: הונחה אבן הפינה למוזיאון המייסדים, באתר עמקניוז, ‏24 בינואר 2019
כיכר הכניסה למגדל העמק. המגדל בצד שמאל. הפסל הוא ישראל פרימו.
המגדל בסמל הגרעין התורני במגדל העמק.
מדגסקר (זיכיון)

מדגסקר (באנגלית: Madagascar) הוא זיכיון בידור אמריקאי של אולפני ההנפשה של דרימוורקס. הזיכיון כולל בו ארבעה סרטים באורך מלא, 2 סדרות טלוויזיה ושלושה סרטים קצרים. הזיכיון נחשב למוצלח, הכנסותיו ברחבי העולם כולו מסתכמות ב-$2,084,371,095, מה שהופך אותו לזיכיון האנימציה השלישי ברווחיותו בהיסטוריה (אחרי הסרטים "שרק" ו"עידן הקרח").
ארבעת סרטי הקולנוע של הזיכיון הם "מדגסקר" (2005), "מדגסקר 2" (2008), "מדגסקר 3: מקרקסים את אירופה" (2012) ו"הפינגווינים ממדגסקר" (2014). בנוסף, הופקו גם סדרות טלוויזיה המבוססות על הזיכיון, ביניהן "הפינגווינים ממדגסקר" (2008), "ג'וליאן המלך" (2014), ו"מדגסקר: קטן ופראי" (2020).
סרטי הזיכיון > מדגסקר

אלכס האריה הוא מלך הג'ונגל העירוני בגן החיות בסנטרל פארק בניו יורק. הוא וחבריו הטובים מרטי הזברה, מלמן הג'ירף, וגלוריה ההיפופוטמית נחשבים למנהיגי גן החיות שמתעורר לחיים בלילה, כשהפארק נסגר למבקרים. על אף שהם מבלים את כל חייהם מאחורי הסורגים הם מאושרים בחלקם, נהנים מארוחות פאר, מנופי הפארק ומחיבת המבקרים. אבל כאשר מגיע יום הולדתו העשירי של מרטי, החברים מנסים לחגוג עמו אך הוא נשאר מדוכדך ומחליט לגלות את העולם שמחוץ לגן החיות. מרטי מצליח לברוח בעזרת הפינגווינים, ושלושת החברים שנותרו מאחור מגלים שהוא נעדר ומחליטים לצאת למצוא אותו. השלושה מצליחים לאתר את מרטי בתחנת גרנד סנטרל, אבל לפני שהם מספיקים לעלות על רכבת בחזרה לגן החיות הם נתפסים. חברי ארגונים למען זכויות בעלי החיים מחליטים לשחרר אותם לחופשי ולשלוח אותם לג'ונגל, וכך מוצאת החבורה את עצמה באוניה השטה היישר אל הג'ונגל שבאפריקה. כשהפינגווינים הלהוטים מחבלים באוניה כדי להגיע דווקא לאנטארקטיקה, אלכס, מרטי, מלמן וגלוריה נסחפים לחוף האקזוטי של מדגסקר. בעלי החיים הניו-יורקרים שרגילים לחיי הרוגע והמפנקים של גן החיות בניו יורק, מנסים להסתדר בטבע הפראי ועוברים הרפתקאות שונות.
סרטי הזיכיון > מדגסקר 2

הסרט מתחיל באפריקה, בה אלכס, שהוא עדיין גור אריות משחק עם אביו זובא בסוואנה. ברגע שזובא מפנה את גבו לרגע כדי להילחם במקונגה, מתחרו על השליטה בטריטוריה, ציידים חוטפים את אלכס וכולאים אותו בקופסה המושמת על משאית. כשזובא ראה את הנעשה, הוא רודף אחר המשאית במטרה להחזיר את אלכס, אך ללא הצלחה. זובא אף נפגע באוזנו על ידי צייד שניסה לירות בו. לאחר ההקדמה על תקופת הילדות, העלילה חוזרת לזמן ההווה ולנקודה בה עצר הסרט הקודם - אלכס האריה, מרטי הזברה, גלוריה ההיפופוטמית, מלמן הג'ירף, מייסון ופיל השימפנזים, סקיפר, קובלסקי, טוראי (פרייבט) וריקו הפינגווינים, המלך ג'וליאן הלמור, ועוזרו מוריס ומורט, מתכוונים לעלות על מטוס ישן (אשר נמצא על האי מאז הסרט הקודם), כשמטרתם להגיע לניו יורק. לאחר שהפינגווינים תיקנו את המטוס הישן, הטיסה הראשונה של "פינגווין תעופה" (כך כינו אותה הפינגווינים) ממריאה. המטוס מצליח לטוס במשך פרק זמן קצר מהמתוכנן, עד להתרסקותו במקום הפראי ביותר מבחינת חבורת הטסים: ערבות אפריקה. באפריקה פוגשים הדיירים לשעבר של גן החיות הניו יורקי לראשונה בחייהם את בני מינם החיים בטבע. נוסף על כך, אלכס מוצא את אביו ואת אימו. עד שהפינגווינים מסיימים לתקן את המטוס, החיות עוברות מסע ארוך ומרגש. לבסוף המטוס מוכן והקבוצה מתכוננת להמראה הבאה.
סרטי הזיכיון > מדגסקר 3: מקרקסים את אירופה

אלכס האריה, מרטי הזברה, גלוריה ההיפו ומלמן הג'ירף נחושים לחזור לניו יורק אחרי שברחו לאפריקה. הם מגיעים למונטה קרלו בעקבות הפינגווינים, שם הם מנסים לברוח מפני פקדת בעלי החיים, קפטן שנטל דובואה, ולכן מצטרפים לקרקס נודד הנקרא "קרקס סרגוסה". הפינגווינים והקופים קונים את הקרקס. בטיול סביב רחבי ערים באירופה הם מסיימים בלונדון, שם אלכס, מרטי, גלוריה ומלמן עוזרים לוויטאלי הטיגריס, ג'יה היגוארית וסטפנו אריה הים, לגלות את כישרונותיהם ולהציג הופעה. ההופעה שלהם ברומא הייתה כישלון, אך ההופעה שלהם בלונדון הייתה הצלחה גדולה והם זכו למופע ברחבי ארצות הברית. אלכס, מרטי, גלוריה ומלמן נפרדים מחיות הקרקס כי מתברר שהם באו מגן החיות, וחוזרים לגן החיות בניו יורק. אלכס מבין שהקרקס הוא ביתם. דובואה וצוותה לוכדים וכולאים אותם בכלובי גן החיות. דובואה מנסה לירות סם מוות באלכס, וחיות הקרקס מצילת אותו. חיות הקרקס עוזרות לאלכס, גלוריה, מלמן ומרטי להיאבק בדובואה. לאחר הקרב עם דובואה, אלכס מבצע תרגיל טרפז אמריקנו וחיות הקרקס לא מאמינות שהתרגיל אכן אמיתי. אלכס, מרטי, גלוריה ומלמן מחליטים להצטרף לקרקס מחדש ושולחים את דובואה ואנשיה למדגסקר.
סרטי הזיכיון > הפינגווינים ממדגסקר

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
במרץ 2011 נודע כי דמויות הפינגווינים ייזכו לסרט משלהם, ובהמשך נודע כי הוא יבויים על ידי סימון ג. סמית'. ביולי 2012, כחלק מכנס קומיק-קון, הוכרז כי הסרט ייצא במהלך 2015, ובספטמבר של אותה שנה הוכרז באופן רשמי כי הסרט ייצא ב-27 במרץ 2015. ב-20 במאי 2014 הוקדם תאריך יציאת הסרט מ-27 במרץ 2015 ל-26 בנובמבר 2014.
הסרט עוסק בפינגווינים ריקו, פרייבט, קובלסקי וסקיפר, אשר היו דמיות משניות בסרטי מדגסקר.
סרטי הזיכיון > מדגסקר 4

בדצמבר 2010, אמר ג'פרי קצנברג, מנכ"ל אולפני ההנפשה של דרימוורקס, כי ישנו סיכוי שיהיה סרט רביעי בזיכיון. ביוני 2012, אמר אן גלוב, ראש מחלקת שיווק סרטי אולפני ההנפשה בעולם, כי "זה מוקדם מדי לדבר על זה. לא דיברנו על זה הרבה". ב-12 ביוני 2014, נודע כי הסרט צפוי לצאת ב-18 במאי 2018. ב-22 בינואר 2015 נחשף כי הסרט לא יצא ב-2018, בשל המעבר של דרימוורקס למתכונת של הוצאת שני סרטים בשנה בלבד, ולא ידוע אם הסרט נדחה או בוטל.
הכנסות הזיכיון

הסרט הראשון בזיכיון, "מדגסקר", גרף בקופות ברחבי העולם 532,680,671, הסרט השני בזיכיון, "מדגסקר 2", גרף בקופות ברחבי העולם $603,900,354, הסרט השלישי בזיכיון, "מדגסקר 3: מקרקסים את אירופה", גרף בקופות ברחבי העולם 746,921,274, וסרט הספין-אוף, "הפינגווינים ממדגסקר", גרף בקופות ברחבי העולם $200,868,796. בסך הכל, הכנסות הזיכיון ברחבי העולם כולו מסתכמות ב-$2,084,371,095, מה שהופך אותו לזיכיון האנימציה השלישי ברווחיותו בהיסטוריה (אחרי "שרק" ו"עידן הקרח").
| סרט | תאריך הפצה | הכנסות> בארצות הברית | הכנסות> מחוץ לארצות הברית | הכנסות> ברחבי העולם כולו | דירוג הכנסות> בארצות הברית | דירוג הכנסות> בעולם | תקציב | סימוכין |
| --- | --- | --- | --- | --- | --- | --- | --- | --- |
| מדגסקר | 27 במאי 2005 | $193,595,521 | $339,085,150 | $532,680,671 | #147 | #108 | $75,000,000 |  |
| מדגסקר 2 | 7 בנובמבר 2008 | $180,010,950 | $423,889,404 | $603,900,354 | #175 | #83 | $150,000,000 |  |
| מדגסקר 3: מקרקסים את אירופה | 8 ביוני 2012 | $216,391,482 | $530,529,792 | $746,921,274 | #117 | #52 | $145,000,000 |  |
| הפינגווינים ממדגסקר | 26 בנובמבר 2014 | $66,268,796 | $134,600,000 | $200,868,796 |  |  | $132,000,000 |  |
| סה"כ | סה"כ | $656,266,749 | $1,428,104,346 | $2,084,371,095 |  |  | $502,000,000 |  |
ביקורות

באופן כללי, זכו סרטי הזיכיון לביקורות מעורבות מצד מבקרים. באתר Rotten Tomatoes, קיבל "מדגסקר" ציון של 55% המבוסס על כ-185 חוות דעת, "מדגסקר 2" קיבל ציון של 64% המבוסס על כ-150 חוות דעת, "מדגסקר 3: מקרקסים את אירופה" קיבל ציון של 79% המבוסס על כ-130 חוות דעת, ו"הפינגווינים ממדגסקר" קיבל ציון של 73% המבוסס על כ-90 חוות דעת. באתר Metacritic, קיבל "מדגסקר" ציון של 57% המבוסס על כ-35 חוות דעת, "מדגסקר 2" קיבל ציון של 61% המבוסס על כ-25 חוות דעת, "מדגסקר 3: מקרקסים את אירופה" קיבל ציון של 60% המבוסס על כ-25 חוות דעת, ו"הפינגווינים ממדגסקר" קיבל ציון של 53% המבוסס על כ-30 חוות דעת.
| סרט | Rotten Tomatoes | Metacritic |
| --- | --- | --- |
| מדגסקר | 55% | 57% |
| מדגסקר 2 | 64% | 61% |
| מדגסקר 3: מקרקסים את אירופה | 79% | 60% |
| הפינגווינים ממדגסקר | 73% | 53% |
סדרות טלוויזיה > הפינגווינים ממדגסקר

סדרת טלוויזיה המבוססת על דמויות הפינגווינים ומשודרת בערוץ ניקלודיאון. הסדרה עוקבת אחרי ארבעה פינגווינים: סקיפר (מנהיג הקבוצה), קובלסקי (החכם), ריקו (המטורף) ופרייבט (הצעיר). הסדרה מתרחשת באותו גן החיות מהסרט הראשון, אך עם מעט שינויים. בעוד שטום מקגראת', ג'ון דימאג'יו, קונרד ורנון ואנדרי באט מגלמים את תפקידיהם של סקיפר, ריקו, מייסון ומורט כמו בסרטים, ג'ף בנט מחליף את כריס מילר כקובלסקי, ג'יימס פטריק סטיוארט מחליף את אבירי כריסטופר כפרייבט, דני ג'ייקובס מוחלף על ידי סשה ברון כהן כג'וליאן, וקווין מייקל ריצ'רדסון מחליף את כריס מילר כמוריס. הסדרה כוללת גם דמות חדשה, מרלין, לוטרה המדובבת על ידי ניקול סאליבן. המדובבים בגרסה העברית הם: רובי מוסקוביץ' (סקיפר), גלעד קלטר (קובלבסקי), ליאור זוהר זרחין (פרייבט), אסף קורמן (ריקו) וחיים זנאתי (ג'וליאן).
סדרות טלוויזיה > ג'וליאן המלך

"ג'וליאן המלך!" מתרחשת במדגסקר לפני הסרט הראשון, ועוקבת אחר ג'וליאן כמלך הלמורים. הסדרה שודרה בנטפליקס החל מה-19 בדצמבר 2014. ב-16 בפברואר 2016 שודרה הסדרה לראשונה בישראל בערוץ הילדים.
סדרות טלוויזיה > מדגסקר: קטן ופראי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.